22/07/2016 Miku- og hóskvøldið 24. og 25. august verður høvi at hoyra Beatles tónleik á høgum støði, tá guitaristurin Søren Bødker Madsen, sangarindan Karoline Budtz, og Per Wium, ið er serkønur í tónleikinum hjá Beatles, bjóða inn til eina hugnaliga løtu í musikalska Beatles verkstaðnum við tulkingum av–og søgum um teir ódeyðiligu Beatles sangirnar. Tey trý í Beatles Forever Live hava seinastu árini gjørt 20 styttri sjónvarpssendingar fyri Danmarks Radio um the Beatles og tónleik teirra. Guitaristurin Søren Bødker Madsen er útbúgvin á Jyska Musikkonservatoriunum, umframt í Basel og Wien. Hann hevur vunnið altjóða guitarkappingar, givið út 15 fløgur, og hevur stórt konsert virksemi bæði í Danmark og í øðrum londum. Karoline Budtz er útbúgvin sum rytmiskur sangari á Jyska Musikkonservatoriunum. Hon fevnir víða sum sangari, og syngur m. a. bæði í jazz klubbum og kirkjum. Per Wium hevur fyrilestrar og skrivar um the Beatles. Hann fokuserar á tónleik og sangskriving teirra. Per Wium luttekur javnan í ymiskum Beatles tiltøkum í Danmark og aðrastaðni. Harumframt er hann sjálvur tónleikari, og hevur m. a. spælt við C. V. Jørgensen og Lotte Rømer. 22/07/2016 Setrið: 409 hava fingið tilboð um lestrarpláss Í seinasta lagi 5. august skulu tey boða frá, um tey taka av tilboðnum um lestrarpláss Setrið hevur nú viðgjørt tær 563 umsóknirnar um lestrarpláss, sum komu inn í ár. Í gjár varð svar sent øllum umsøkjarunum. Av teimum 563 umsøkjarunum fáa 409 at vita, at teimum stendur í boði at fáa eitt lestrarpláss: 290 á einari av bachelorútbúgvingunum, 31 á einum av hjánámunum og 88 á einari av masterútbúgvingunum. Í fjør fingu 248 tilboð um lestrarpláss. Tey 154, sum ikki hava fingið tilboð um lestrarpláss, hava eisini fingið bræv: Summi við fráboðan um, at umsóknin ikki er gingin á møti, onnur við fráboðan um, at tey standa á bíðilista. Tey, sum fáa boðið lestrarpláss, skulu vátta, um tey taka av ella ikki. Seinasta freist at boða frá, um man tekur av, er 5. august. Jákup B hevur landað túr í Klaksvík, sum teir hava roynt á Íslandsryggingum. Teir hava selt góð 22 tons fyri 396.000 krónur um uppboðssøluna, 14 tons av toski og rest av brosmu, longu og lira harumframt 4,9 tons av svartkalva. Jákup B hevur roynt síðani 15, juli Grønlendski Simon Lynge hevur bergtikið ummælarar og lurtarar bæði úti og heima við sínum sangum. Eitt nú verða fleiri sangir brúktir í sjónvarps og filmsframleiðslum í USA. Í heyst kemur hann til Føroyar í Reinsaríið. Hann hevur verið á konsertferð við Emmylou Harris og Morcheeba, og eftir útgávuna av fløguni” The Absence of Fear” í fjør, hevur Lynge spælt yvir hálvthundra konsertir í Danmark, Føroyum, Grønlandi, Finlandi og USA. Hesin inniligi sangskrivarin rakar teg beint í hjarta, og tað er ikki burturvið, tá The Sunday Times lýsir tónleikin hjá Simon Lynge sum:“ A breath of his fresh island air.” Simon Lynge fíggjaði útgávuna av nýggjastu fløguni” The Absence of Fear” við crowd-funding. Fjepparar kring allan heimin skaptu fíggjárligu karmarnar fyri at fara í upptøkuhøli, tað varð Thai Long Ly, ið framleiddi fløguna. Fløgan en innspæld við altjóða topptónleikarum og hevur vakt ans. Millum annað skrivaði Gaffa, at útgávan hevur tað, ið skal til fyri at gerst eitt altjóða gjøgnumbrot hjá Simon Lynge. Konsertin við Simon Lynge er hósdagin 15. september kl. 20 Løgreglan fekk í gjár boð um, at ein útlendingur var omandottin í fjøllunum. Ein maður var dottin oman úti í Tindhólmi. Útlendingurin var farin at klintra og so hendi áhappið. Neyðugt var at senda tyrluna eftir honum-hann hevði m. a. brotið armin. Hetta er fimti útlendingurin í summar ið kemur illa fyri í fjøllunum. Í dag kallaði landsstýrismaðurin í samferðslumálum, Hendrik Old allar borgarstjóranar í Sandoynni saman eins og Teistanevndina og tingmannin at viðgera støðuna á Sandoyarleiðini. Ferðsla til og úr Sandoynni er voksin rættiliga nógv í seinastuni-selrliga eftir at depilin í Skálavík bleiv til hotell. Teistin hevur havt ilt við at hildið ferðaætlanina av tí sama eins og ferjan hevur lækkað ferðina. Niðurstøðan á fundinum í dag var at ongin ferðaavmarking áliggur skiparunum og at nýggjur innkrevingarháttur verður settur í verk beinanvegin Arbeitt verður eisini við at fáa annað skip at sigla saman við Teistanum komandi summar Ein plássbílegging verður sett í verk 1. november. Hóast fleiri kvinnur gerast kriminellar eru tær fáar, sum verða dømdar í fongsul, skrivar DR Fyri hvønn fimta dóm er ein kvinna sek, men bara 4 út av 100 enda í fongsul. Les meiri á niðanfyri leinkju http://www. dr. dk/nyheder/indland/trods-flere-kriminelle-kvinder-faa-kvinder-ender-i-faengsel Triðja afturlatna uppboðssølan á hesum sinni er avgreidd, eftir at keyparar í dag hava bjóðað upp á 600 tons av botnfiski í russiska partinum av Barentshavinum. Tað skrivar in. fo Sølan endaði við, at P/F Enniberg við farinum Enniberg og P/F J. F. K. Trol við farinum Gadus býttu kvotuna millum sín, so at tey fingu 300 tons hvør. Fimm boð vóru upp á kvotuna hesaferð og merkisvert er, at hægsta boðið var langt omanfyri endaliga prísin. Hægsta boðið var nevniliga 8,31 kr./kg, meðan endaligi prísurin gjørdist 3,25 kr., kg. Ein munur á 5,05 kr./kg. Tilsamans fekk landskassin 1,95 milliónir krónur í inntøkum av hesi uppboðssøluni. Kelda: in. fo